פנחס טורברג

פנחס טורברג (כ"ז בטבת ה'תרל"ה,1875, יידוובנה, לומז'ה, פולין – 1951, ניו יורק) היה סופר וביבליוגרף עברי, בוגר ישיבת וולוז'ין.

ביוגרפיה 

טורברג נולד לר' יעקב סנדר ולאמו שרה לאה ממשפחה תורנית משכילה. למד אצל אבי אמו הרב חיים אריה לייב פנסטר בעל "שער בת רבים", כשהיה בן 15 החל ללמוד בישיבת וולוז'ין ונשאר בה עד סגירתה בשנת 1892. בוולוז'ין נמנה טורברג על חוג ה"משכילים" בישיבה והיה חברו של חיים נחמן ביאליק, שלכבוד פרידתם כתב את שירו "היה שלום, אחי!". בישיבה, ערך טורברג עיתון תלמידים בשם "החיים" שיצא בכתב יד, ולאחר סגירת הישיבה ערך והוציא עיתון אחר בשם "הבוקר אור", שקישר בין התלמידים לאחר שהתפזרו לביתם עם סגירת הישיבה. העיתון הוקדש "למדע וספרות". לאחר סגירתה של ישיבת וולוז'ין, כשהיה טורברג בן 18, הוא החל לפרסם מאמרים בעיתונים "המליץ" ו"הצפירה".

בשנת 1898 היגר לארצות הברית. שם ערך את העיתון "די יידישע וועלט" בניו יורק, יחד עם חמיו, צבי מסליאנסקי. מאמרים ביבליוגרפיים פרי עטו התפרסמו במספר כתבי עת עבריים. בין השאר סייע טורברג לשמעון דובנוב במחקריו.

אוסף על שמו שמור בספרייה הלאומית.

לקריאה נוספת 
 אליעזר רפאל מלאכי, כתבי פנחס טורברג - עם תולדותיו ורשימת מאמריו, ניו יורק, דפוס פיוטורא, ה'תשי"ג

קישורים חיצוניים

הערות שוליים

בוגרי ישיבת וולוז'ין
סופרים פולנים
סופרים כותבי עברית
ביבליוגרפים עבריים
אמריקאים שנולדו ב-1875
אמריקאים שנפטרו ב-1951